San Francisco (California)

Iste articlo ye sobre una ciudat estausunidense en o estau de California; ta atros usos, se veiga San Francisco. San Francisco ye una ciudat y municipio estausunidense, en o estau de California, capital d'o condau de San Francisco. A suya población ye de 7.354.555 habitants en una superficie de 600,70 km², con una densidat de población de 6.688,40 hab/km². Ye a cuatrena ciudat de California por a suya población y a docena d'os Estaus Unius. Ye internacionalment conoixita por o Puent Golden Gate y tamién en estar a ciudat que tien una mayor libertad en os Estaus Unius repective d'a homosexualidat, con a cual cosa ha consolidato en o país a suya fama de liberal. Cuasi un tercio d'a población que viacha enta lo treballo lo fa en transporte publico, y muitos en os tradicionals tranvías que puyan os subitons d'a badía de San Francisco. Cheografía Se troba situata en o sud-ueste d'Estaus Unius, a o canto de l'Oceano Pacifico, en a peninsula de San Francisco que desepara o Pacifico a l'ueste d'a badía de San Francisco a l'este, a 16 metros d'altaria sobre o livel d'a mar. Historia En 1776 os espanyols establioron un fuerte en l'aria de l'actual Golden Gate y una misión clamada en honor a Francisco d'Asís. En 1848 la falaguera de l'oro de California empentó a ciudat en un periodo de creiximiento furo, pasando de 1.000 a 25.000 habitadors en un anyo. O poso castellano ye evident, y os nombres d'as carreras y vicos reflectan iste pasau, trucando o ficacio ya que en atras ciudaz americanas as carreras tasament tienen un numero y prou. Accesos y transporte O transporte publico dentro d'a ciudat lo chestiona, mas que mas, a San Francisco Municipal Railway (conoixiu popularment como Muni). O sistema, que ye propiedat d'a ciudat, ye un mezclallo de tren liuchero y metro, asinas como un rete d'autobuses. Os tranvías circulan por as carreras en os vicos perifericos, pero subterraneament en o centro. Antimás a Muni poseye a historica linia “F Market & Wharves”, que circula por as carreras superficials dende Castro dica Fisherman’s Wharf y o sinyalero sistema de tranvías (que podez veyer en a foto d’alto) que ha estau designau Hito Historico Nacional. L'aeropuerto Municipal de San Francisco ye un aeropuerto d'a ciudat, estando lo prencipal aeropuerto de l'aria d'a badía de San Francisco. Molimentos Ilesia de Sant Per y Sant Pavlo, una ilesia catolica adedicada a Sant Per apóstol y Sant Pavlo construyida en 1924 en estilo neoromanico. Vinclos externos Se veigan as imáchens de Commons sobre San Francisco.